***ΛΙΒΑΔΕΙΑ 23/2/2021***

**ΑΠΟΣΠΑΣΜΑ**

Από το πρακτικό της αριθμ.2021-3ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης **6**

****ΘΕΜΑ:** **΄Εκδοση ψηφίσματος στήριξης των υγειονομικών (**γιατρών, νοσηλευτών και εργαζόμενων στον κλάδο της Υγείας).**

Στη Λιβαδειά σήμερα την 22α Φεβρουαρίου 2021, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** κατ ΄εφαρμογή  **τ**ης παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού»** και ύστερα από την από  **2641/18-2-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της διακοπείσας συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 22 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Γιαννακόπουλος Βρασίδας |
|  | Μητάς Αλέξανδρος | 2 | Τζουβάρας Νικόλαος |
|  | Τζεσμετζής Εμμανουήλ | 3 | Φορτώσης Αθανάσιος |
|  | Δήμου Ιωάννης | 4 | Παπαϊωάννου Λουκάς |
|  | Αποστόλου Ιωάννης | 5 | Πούλος Ευάγγελος |
|  | Σάκκος Μάριος | 6 | Μπράλιος Νικόλαος |
|  | Νταντούμη Ιωάννα | 7 | Αλεξίου Λουκάς |
|  | Καράβα Χρυσοβαλάντου Βασιλική (Βάλια) | 8 | Μπαρμπέρης Νικόλαος |
|  | Μερτζάνης Κων/νος | 9 | Χέβα Αθανασία (Νάνσυ) |
|  | Σαγιάννης Μιχαήλ | 10 | Σπυρόπουλος Δημοσθένης |
|  | Πούλου Παναγιού (Γιώτα) (Απούσα από 2-8 ΘΗΔ) | 11 | Κατής Χαράλαμπος |
|  | Γαλανός Κων/νος (Απών από 2-8 ΘΗΔ) |  | Οι οποίοι δεν παρευρέθησαν  αν και κλήθηκαν νόμιμα |
|  | Καπλάνης Κων/νος |  |  |
|  | Τόλιας Δημήτριος |  |  |
|  | Καράλης Χρήστος |  |  |
|  | Κοτσικώνας Επαμεινώνδας (Απών από 2-8 ΘΗΔ) |  |  |
|  | Αρκουμάνης Πέτρος |  |  |
| **18** | Γερονικολού Λαμπρινή (Απούσα από 2-8 ΘΗΔ) |  |  |
| **19** | Τσιφής Δημήτριος |  |  |
| **20** | Καραμάνης Δημήτριος |  |  |
| **21** | Πλιακοστάμος Κων/νος (Απών από 2-8 ΘΗΔ) |  |  |
| **22** | Τουμαράς Βασίλειος |  |  |
|  |  |  |  |
|  |  |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Πριν την έναρξη της συνεδρίασης του Δημοτικού Συμβουλίου ζήτησε το λόγο ο δημοτικός σύμβουλος κ. Κοτσικώνας Επαμεινώνδας επικεφαλής της παράταξης «ΛΑΪΚΗ ΣΥΣΠΕΙΡΩΣΗ» , για να θέσει προς συζήτηση ως εκτός ημερήσιας διάταξης θέμα ψήφισμα για την στήριξη του υγειονομικού προσωπικού , γιατρών, νοσηλευτών κ.λ.π προσωπικού που υπηρετούν στο Δημόσιο Σύστημα Υγείας **,** προκειμένου αυτό να συζητηθεί ως κατεπείγον .

**Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

Ο Πρόεδρος του Δημοτικού Συμβουλίου έδωσε το λόγο στον κ. Κοτσικώνα ο οποίος είπε, ότι με αφορμή την Πανελλαδική Πανυγειονομική κινητοποίησή την Τρίτη 23-2-2021, στην οποία γιατροί, νοσηλευτές και εργαζόμενοι στα Δημόσια Νοσοκομεία της χώρας διαμαρτυρόμενοι για την κατάσταση που επικρατεί στον κλάδο της Δημόσιας Υγείας, πρέπει το Δημοτικό Συμβούλιο να προβεί στην έκδοση ψηφίσματος στήριξής τους

Κατόπιν των ανωτέρω ζήτησε από το σώμα την άμεση έκδοση ψηφίσματος .

Με ομόφωνη απόφασή του το Δημοτικό Συμβούλιο δέχθηκε το κατεπείγον του θέματος και την συζήτησή του ως πρώτο θέμα της ημερήσιας διάταξης.

Στη συνέχεια ο κ. Κοτσικώνας ανέγνωσε το παρακάτω ψήφισμα

Το Δημοτικό Συμβούλιο του Δήμου Λεβαδέων,

Αναγνωρίζοντας την υπερπροσπάθεια των υγειονομικών την περίοδο της πανδημίας που διανύουμε, εκφράζει την ευγνωμοσύνη του για τα 24ωρα που καλύπτουν στο προσκεφάλι του κάθε αρρώστου χωρίς να αγκωμαχούν.

Στεκόμαστε έμπρακτα στο πλευρό τους και κυρίως στο ύψος των περιστάσεων, διεκδικώντας μαζί τους την ικανοποίηση των δίκαιων και ώριμων αιτημάτων τους.

Δηλώνουμε με ομόφωνη απόφασή μας την αμέριστη στήριξή μας στην Πανελλαδική Πανυγειονομική κινητοποίησή τους την Τρίτη 23-2-2021, στην οποία γιατροί, νοσηλευτές και εργαζόμενοι στον κλάδο της Υγείας διεκδικούν τα αυτονόητα:

* Επείγουσες προσλήψεις μόνιμου προσωπικού.
* Μονιμοποίηση των συμβασιούχων.
* Επαρκή μέσα προστασίας.
* Ένταξη στα βαρέα και ανθυγιεινά.

Για την ενίσχυση των δημόσιων νοσοκομείων με προσωπικό και εξοπλισμό, για να σταματήσει η μετατροπή τους σε νοσοκομεία "μιας νόσου", για να μπει ένα τέλος στην διαρκή υποστελέχωσή τους που διογκώνει τις ελλείψεις, τις ανάγκες και απεμπολεί την κρατική ευθύνη για τη δημόσια υγεία.

Ειδικά στεκόμαστε στο πλευρό των υγειονομικών του Νοσοκομείου Λιβαδειάς, στον αγώνα και τις κινητοποιήσεις τους, καθώς στόχο έχουν την απαραίτητη βελτίωση των συνθηκών εργασίας τους, ως βασική προϋπόθεση για την ουσιαστική αναβάθμιση του Νοσοκομείου που υπηρετούν και των παρεχόμενων υπηρεσιών του προς τους πολίτες.

Ακολούθως ο Πρόεδρος μετά από διαβούλευση και διαλογική συζήτηση ανακοίνωσε στο σώμα ότι τίθεται προς ψήφιση το σχέδιο ψηφίσματος που κατέθεσε ο κ. Κοτσικώνας.

Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

ΑΠΟΦΑΣΙΖΕΙ ΟΜΟΦΩΝΑ

Εγκρίνει την έκδοση του κατωτέρω ψηφίσματος

Το Δημοτικό Συμβούλιο του Δήμου Λεβαδέων,

Αναγνωρίζοντας την υπερπροσπάθεια των υγειονομικών την περίοδο της πανδημίας που διανύουμε, εκφράζει την ευγνωμοσύνη του για τα 24ωρα που καλύπτουν στο προσκεφάλι του κάθε αρρώστου χωρίς να αγκωμαχούν.

Στεκόμαστε έμπρακτα στο πλευρό τους και κυρίως στο ύψος των περιστάσεων, διεκδικώντας μαζί τους την ικανοποίηση των δίκαιων και ώριμων αιτημάτων τους.

Δηλώνουμε με ομόφωνη απόφασή μας την αμέριστη στήριξή μας στην Πανελλαδική Πανυγειονομική κινητοποίησή τους την Τρίτη 23-2-2021, στην οποία γιατροί, νοσηλευτές και εργαζόμενοι στον κλάδο της Υγείας διεκδικούν τα αυτονόητα:

* Επείγουσες προσλήψεις μόνιμου προσωπικού.
* Μονιμοποίηση των συμβασιούχων.
* Επαρκή μέσα προστασίας.
* Ένταξη στα βαρέα και ανθυγιεινά.

Για την ενίσχυση των δημόσιων νοσοκομείων με προσωπικό και εξοπλισμό, για να σταματήσει η μετατροπή τους σε νοσοκομεία "μιας νόσου", για να μπει ένα τέλος στην διαρκή υποστελέχωσή τους που διογκώνει τις ελλείψεις, τις ανάγκες και απεμπολεί την κρατική ευθύνη για τη δημόσια υγεία.

Ειδικά στεκόμαστε στο πλευρό των υγειονομικών του Νοσοκομείου Λιβαδειάς, στον αγώνα και τις κινητοποιήσεις τους, καθώς στόχο έχουν την απαραίτητη βελτίωση των συνθηκών εργασίας τους, ως βασική προϋπόθεση για την ουσιαστική αναβάθμιση του Νοσοκομείου που υπηρετούν και των παρεχόμενων υπηρεσιών του προς τους πολίτες.

**Η απόφαση πήρε τον αριθμό 6**

**Μητάς Αλέξανδρος**

|  |  |  |
| --- | --- | --- |
|  | **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τσεσμετζής Εμμανουήλ | Λιβαδειά αυθημερόν |
| 3 | Δήμου Ιωάννης | Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα |  |
| 7 | Καράβα Χρυσοβαλάντου Βασιλική (Βάλια) |  |
| 8 | Μερτζάνης Κων/νος |  |
| 9 | Σαγιάννης Μιχαήλ |  |
| 10 | Πούλου Γιώτα |  |
| 11 | Γαλανός Κων/νος |  |
| 12 | Τόλιας Δημήτριος |  |
| 13 | Καπλάνης Κων/νος |  |
| 14 | Καραλής Χρήστος |  |
| 15 | Κοτσικώνας Επαμεινώνδας |  |
| 16 | Αρκουμάνης Πέτρος |  |
| 17 | Γερονικολού Λαμπρινή |  |
| 18 | Τσιφής Δημήτριος |  |
| 19 | Καραμάνης Δημήτριος |  |
| 20 | Πλιακοστάμος Κων/νος |  |
| 21 | Τουμαράς Βασίλειος |  |
|  |  |  |
|  |  |  |